***Privitak 3.* Obrazac obrazloženja Posebnog dijela financijskog plana za korisnike treće razine**

**Sažetak djelokruga rada proračunskog korisnika**

Akademija likovnih umjetnosti u Zagrebu najstarija je visoko-školska likovno-obrazovna ustanova u Hrvatskoj. Utemeljena je u lipnju 1907. godine kao „KRALJEVSKO ZEMALJSKO VIŠE OBRAZOVALIŠTE ZA UMJETNOST I UMJETNI OBRT“, s redom predavanja na Slikarskom odjelu, Kiparskom odjelu i Odjelu za kandidate za učitelje risanja.

Prvi profesori na novoosnovanoj ustanovi su bili Robert Frangeš Mihanović, Rudolf Valdec, Robert Auer, Oton Iveković, Bela Čikos Sesija, Menci Clement Crnčić i Branko Šenoa. Po nacrtima Hermana Bolléa sagrađeni su prvi ateljeri u dvorištu Ilice 85. Nazivi ustanove često su se mijenjali. Tako je od 1918.g. naziv ustanove “KRALJEVSKA VIŠA ŠKOLA ZA UMJETNOST I UMJETNI OBRT”, od 1921. KRALJEVSKA AKADEMIJA ZA UMJETNOST I UMJETNI OBRT”, od 1924. “KRALJEVSKA UMJETNIČKA AKADEMIJA U ZAGREBU”.

Od 1941.g. službeni naziv ustanove je Akademija likovnih umjetnosti u Zagrebu. Sjedište ustanove je u Ilici 85. Nastava se odvija i u zgradama na Jabukovcu 10. (Nastavnički odsjek), u Zamenhofovoj 14. (Odsjek za konzerviranje i restauriranje umjetnina).

Akademija likovnih umjetnosti danas želi postati vodeća ustanova u regiji koja će biti standard i mjerilo vrijednosti u svim segmentima djelovanja na području visokoškolskog likovnog obrazovanja. Cilj nam je postati likovni centar s međunarodnom reputacijom koji će biti prepoznat kao poželjna destinacija za studij i rad studentima i profesorima iz cijelog svijeta.

Od 2006.g. na Akademiji je ustrojen i Poslijediplomski sveučilišni studij Slikarstva, Kiparstva i Grafike, te Poslijediplomski specijalistički sveučilišni studij Medaljarstvo i mala plastika. PDS prestao sa radom prošle godine i počeo novi sa novim studijskim programom. prema novom programu upisano je 17 doktoranata.

Danas Akademija likovnih umjetnosti provodi pet redovnih sveučilišnih prijeddiplomskih i diplomskih studija: Slikarstvo, Kiparstvo, Grafika, Likovna kultura Animirani film i novi mediji, te redovni sveučilišni integrirani prijeddiplomski i diplomski i studij Konzerviranje i restauriranje umjetnina; smjerovi: Slikarstvo i Kiparstvo.

Svi studijski programi koji se izvode na navedenim odsjecima usklađeni su s odredbama Bolonjskog procesa. Mobilnost studenata odvija se u okviru bilateralnih ugovora o suradnji s inozemnim institucijama visokog umjetničkog obrazovanja.

Na Akademiji su djelovali i djeluju brojni značajni umjetnici i nastavnici, pa je povijest Akademije likovnih umjetnosti dobrim dijelom i povijest hrvatske umjetnosti dvadesetog stoljeća i novije hrvatske povijesti.

U akademsku godinu 2024/2025. na integrirani studij je upisano ukupno 408 studenata.

Akademija likovnih umjetnosti broji ukupno 134 djelatnika koji plaću primaju na teret Proračuna RH. U izvođenju nastave sudjeluje i 65 vanjskih suradnika.

**A621001 REDOVITA AKTIVNOST SVEUČILIŠTA U ZAGREBU**

* *Zakon o znanstvenoj djelatnosti i visokom obrazovanju*
* *Kolektivni ugovor za znanost i visoko obrazovanje*
* *Uredba o nazivima radnih mjesta i koeficijentima složenosti poslova u javnim službama*
* *Temeljni kolektivni ugovor za službenike i namještenike u javnim službama*

|  |  |  |  |
| --- | --- | --- | --- |
|  | Plan 2025. | Izvršenje I-VI 2025. | Indeks  |
| A621001 Redovna aktivnost Sveučilišta u Zagrebu | 5.499.955 | 3.306.371,17 | 60,12 |

Ova aktivnost/projekt provodi se svake godine, realizirani iznos u 2025. iznosi 3.306.371.17

eura, limitiran je u okviru razdjela 080

Ova aktivnost/projekt sastoji se od sljedećih elemenata/ aktivnosti:

1. Financiranja rashoda za plaće
2. Financiranje materijalnih prava zaposlenih

**A621038 PROGRAM VJEŽBAONICA VISOKIH UČILIŠTA**

*Zakonske i druge pravne osnove*

* Zakon o znanstvenoj djelatnosti i visokom obrazovanju
* Zakon o osiguravanju kvalitete u znanosti i visokom obrazovanju
* Izvedbeni nastavni planovi i programi

|  |  |  |  |
| --- | --- | --- | --- |
|  | Plan 2025 | Izvršenje I-VI 2025. | Indeks. |
| A621038 Program vježbaonica visokih učilišta | 3.020,00 | 0 |  |

Ova aktivnost/projekt je provedena u 2025.godini, sredstva uplaćena u srpnju 2025. godine.

**A 6221181 PRAVOMOĆNE SUDSKE PRESUDE**

|  |  |  |  |
| --- | --- | --- | --- |
|  | Plan 2025. | Izvršenje I-VI 2025. | Indeks |
| A6221181 Sudske presude | 0,00 | 5.984,53 | 0,00 |

Ova aktivnost nije planirana u 2025. jer se odnosi na sudske presude koje su započele 2021. godine, kad smo u cijelosti planirali.

**A622122 PROGRAMSKO FINANCIRANJE JAVNIH VISOKIH UČILIŠTA**

*Zakonske i druge pravne osnove:*

* Zakon o znanstvenoj djelatnosti i visokom obrazovanju
* Odluka o programskom financiranju javnih visokih učilišta u Republici Hrvatskoj u akademskim godinama 2018./19., 2019./2020., 2020./2021. 2021./2022. i 2023/2024

|  |  |  |  |
| --- | --- | --- | --- |
|  | Plan 2025. | Izvršenje I-VI 2025. | Indeks |
| A622122Programsko financiranje javnih visokih učilišta  | 687.499 | 417.301,65 | 60,70 |

Ova aktivnost/projekt provodi se svake godine, izvršenje u prvoj polovici 2025. godini iznosi 417.30165 eura.

*U razdoblju provedbe programskih ugovora očekuje se ostvarenje sljedećeg: ostvarenje razvojnih pomaka u nastavnoj i znanstvenoj djelatnosti, te postizanje utvrđenih institucijskih ciljeva, a sve u skladu s realizacijom utvrđenih ciljeva programskog financiranja:*

1. Relevantnost u odnosu na sadašnje i buduće potrebe tržišta rada te razvoja gospodarstva i društva, učinkovitost i internacionalizacija visokog obrazovanja
2. Izvrsnost znanstvenog i umjetničkog rada
3. Znanost, umjetnost i visoko obrazovanje kao pokretači promjena u društvu i gospodarstvu.

**K679119 NAMJENSKI PRIHOD NPOO –IZVOR 815**

|  |  |  |  |
| --- | --- | --- | --- |
|  | Plan 2025. | Izvršenje I-VI 2025. | Indeks |
| K679119Obnova ulaganje u zgrade Ilica 85 i Slava Raškaj Ilic 83, Jabukovac 10 | 5.832.934 | 740.780,92 | 134 |

**K679116- SREDSTVA NACIONALNOG SUFINANCIRANJA- IZVOR 11**

|  |  |  |  |
| --- | --- | --- | --- |
|  | Plan 2025. | Izvršenje I-VI 2025. | Indeks |
| K679116Obnova ulaganje u zgrade Ilica 85 i Slava Raškaj Ilic 83, Jabukovac 10 | 7.055.233 | 6.546.173,17 | 92,78 |

Obnova infrastrukture i opreme u području obrazovanja oštećene potresom

FSEU.2021.MZO

ALU je potpisala 2021. ugovor o dodjeli bespovratnih sredstava za operacije koje se financiraju iz Fonda solidarnosti Europske unije pod nazivom: **Operacija obnove** **zgrade ALU-Ilica 85 nakon potresa, obnova zgrade Jabukovac 10 i obnova zgrade Slava Raškaj Ilica 83**. Zgrada u Ilici 85 je obnovljena i otvorena 09.lipnja 2025.

**A679088 REDOVNA DJELATNOST SVEUČILIŠTA U ZAGREBU**

*Zakonske i druge pravne osnove:*

* Zakon o znanstvenoj djelatnosti i visokom obrazovanju
* Odluka o programskom financiranju javnih visokih učilišta u Republici Hrvatskoj u akademskim godinama., 2019./2020., 2020./2021., 2021./2022., 2022./2023. 2023./2024. i 2024/2025.

|  |  |  |  |
| --- | --- | --- | --- |
|  | Plan 2025. | Izvršenje I-VI 2025 | Indeks |
| A679088Redovna djelatnost Sveučilišta u Zagrebu  | 307.700 | 72.627,82 | 0,24 |

Ova aktivnost izvršena je u ukupnom iznosu od 72.627,82 eura iz različitih izvora (31,43,51, 52, 61 ).

 Pripremila:

Mirjana Žigman Dekan

 Prof.art Alen Novoselec